CELEX: C2007/235/34
Language: el
Date: 2007-10-06 00:00:00
Title: Υπόθεση T-291/07: Προσφυγή της 1ης Αυγούστου 2007 — Viñedos y Bodegas Príncipe Alfonso de Hohenlohe κατά ΓΕΕΑ και Byass (ALFONSO)

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/19
            
         Προσφυγή της 1ης Αυγούστου 2007 — Viñedos y Bodegas Príncipe Alfonso de Hohenlohe κατά ΓΕΕΑ και Byass (ALFONSO)
   (Υπόθεση T-291/07)
   (2007/C 235/34)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Viñedos y Bodegas Príncipe Alfonso de Hohenlohe, S.A. (Cenicero, España) (εκπρόσωποι: M. Lobato García-Miján και B. Díaz de Escauriaza, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: González Byass, S.A.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου, της 29ης Μαΐου 2007, η οποία δέχθηκε την προσφυγή της González Byass, S.A. κατά της αποφάσεως του τμήματος ανακοπών της 6ης Ιουλίου 2006, με την οποία έγινε δεκτή η ανακοπή που άσκησε η προσφεύγουσα κατά της αιτήσεως καταχωρίσεως του κοινοτικού σήματος ALFONSO.
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: González Byass, S.A.
   
      Σήμα προς καταχώριση: Λεκτικό σήμα «ALFONSO» (αίτηση καταχωρίσεως 3 398 278) για προϊόντα των κλάσεων 30 (ξύδι), 32 (ζύθος, μεταλλικά και αεριούχα νερά και άλλα μη οινοπνευματώδη ποτά, ποτά και χυμοί φρούτων, σιρόπια και άλλα παρασκευάσματα για ποτοποιία) και 33 (οίνοι τύπου jerez).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Λεκτικά σήματα (εθνικό και κοινοτικό) «PRINCIPE ALFONSO», για προϊόντα της κλάσεως 33.
   
      Απόφαση του τμήματος ανακοπών: Δέχεται την ανακοπή για τα προϊόντα «οίνοι τύπου jerez» (κλάση 33) και απορρίπτει την αίτηση καταχωρίσεως για τα προϊόντα αυτά.
   
      Απόφαση του τμήματος προσφυγών: Δέχεται την προσφυγή και ακυρώνει την προσβαλλομένη απόφαση.
   
      Λόγοι ακυρώσεως: Πλημμελής εφαρμογή του άρθρου 8, παράγραφος 1, του κανονισμού (ΕΚ) 40/94 (1) για το κοινοτικό σήμα.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).